CELEX: 
Language: sk
Date: 2019-03-11 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie umývačiek riadu pre domácnosť, a ktorým sa zrušuje delegované nariadenie Komisie (EÚ) č. 1059/2010

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Právny a politický kontext návrhu
            
            
               V rámcovej smernici Európskeho parlamentu a Rady 2009/125/ES o ekodizajne
                  1
                sa od výrobcov energeticky významných výrobkov vyžaduje zlepšovanie environmentálnych vlastností ich výrobkov dodržiavaním:
            
            
               –minimálnych požiadaviek na energetickú účinnosť a
            
            
               –iných environmentálnych kritérií, ako napríklad spotreba vody, úrovne emisií alebo minimálna trvanlivosť určitých komponentov.
            
            
               Výrobca musí pred uvedením výrobku na trh vyhodnotiť jeho zhodu s cieľom uistiť sa, že sú splnené všetky požiadavky. 
            
            
               Nariadenie o energetickom označovaní [nariadenie Európskeho parlamentu a Rady (EÚ) 2017/1369
                  2
               ] vytvára rámec na poskytovanie presných, relevantných a porovnateľných informácií o spotrebe energie energeticky významných výrobkov a iných environmentálnych informácií. Spotrebiteľom tak uľahčuje výber výrobkov, ktoré sú efektívnejšie z hľadiska využívania zdrojov. Nariadenie dopĺňa rámcovú smernicu o ekodizajne tým, že umožňuje koncovým spotrebiteľom identifikovať výrobky s lepšou energetickou účinnosťou, a to pomocou stupnice od A (zelená) po G (červená). Energetický štítok pozná a využíva 85 % Európanov. Legislatívny rámec vychádza z kombinovaného účinku týchto dvoch právnych predpisov.
            
            
               Rámec ekodizajnu a energetického označovania má kľúčový význam pre zvyšovanie energetickej efektívnosti v Európe, pričom prispieva najmä k: i) „rámcovej stratégii energetickej únie“ a ii) priorite „hlbšieho a spravodlivejšieho vnútorného trhu s posilnenou priemyselnou základňou“. Po prvé, tento rámec tlačí na odvetvie, aby zvyšovalo energetickú účinnosť výrobkov a odstránilo z trhu výrobky s najslabšími výsledkami. Po druhé, pomáha spotrebiteľom a podnikom znižovať výdavky na energie. Podporuje sa tak konkurencieschopnosť a inovácie v priemysle a službách. Po tretie, zabezpečuje, že výrobcovia a dovozcovia zodpovední za uvádzanie výrobkov na trh EÚ musia dodržiavať jeden súbor pravidiel platných pre celú EÚ.
            
            
               Tieto dva nástroje sú kľúčovými prvkami politiky Únie, pokiaľ ide o zvýšenie energetickej účinnosti a zabezpečenie ekologickej šetrnosti výrobkov uvádzaných na trh alebo do prevádzky v Európskom hospodárskom priestore (EHP). Sú nevyhnutné na dosiahnutie cieľov úspor energie na roky 2020 a 2030 a ich vykonávanie posilňuje aj aktuálny pracovný plán v oblasti ekodizajnu (2016 – 2019). Takisto sa očakáva, že prispejú k prechodu na intenzívnejšie obehové hospodárstvo, ako sa uvádza v akčnom pláne EÚ pre obehové hospodárstvo z roku 2015
                  3
               . Vykonávanie nariadenia (EÚ) 2017/1369 navyše prispeje k cieľu EÚ znížiť emisie skleníkových plynov aspoň o 20 % do roku 2020 a aspoň o 40 % do roku 2030. 
            
            
               V delegovanom nariadení Komisie (EÚ) č. 1059/2010
                  4
                sa stanovujú požiadavky na označovanie umývačiek pre domácnosť energetickými štítkami. V článku 7 sa uvádza, že Komisia by mala do decembra 2014 preskúmať toto nariadenie z hľadiska technologického vývoja, a najmä posúdiť tolerancie pri overovaní stanovené v prílohe V.
            
            
               Umývačky riadu boli v pracovnom pláne v oblasti ekodizajnu na roky 2016 – 2019 zaradené medzi výrobky, ktoré treba preskúmať prioritne. Umývačky riadu patria medzi skupiny výrobkov uvedené v článku 11 ods. 5 písm. b) nariadenia (EÚ) 2017/1369, pri ktorých by Komisia mala prijať delegovaný akt s cieľom zaviesť štítok so zmenenou stupnicou do 2. novembra 2018. Zmena stupnice by mala viesť k nahradeniu existujúceho rozsahu tried energetickej účinnosti od A+++ po G rozsahom od A po G. 
            
            
               Podľa článku 11 ods. 8 nariadenia (EÚ) 2017/1369 nemajú do triedy energetickej účinnosti A po zavedení štítka so zmenenou stupnicou spadať žiadne výrobky. Odhaduje sa, že kým bude tejto triede zodpovedať väčšina modelov, ubehne aspoň 10 rokov.
            
            
               Všeobecný kontext
            
            
               Umývačky riadu pre domácnosť sú v EÚ rozšírené. Podľa odhadov je v priemere 44 % domácností EÚ vybavených umývačkou riadu (96 miliónov kusov). Spotreba elektriny umývačiek riadu sa v roku 2015 odhadovala na približne na 31 TWh/rok a spotreba vody na 317 miliónov m3. Pokaľ sa pri týchto výrobkoch nezavedú nové opatrenia, odhadovaná celková spotreba elektrickej energie umývačiek riadu v EÚ dosiahne do roku 2030 približne 40 TWh/rok, čo zodpovedá približne 15 miliónom ton ekvivalentu CO2. 
            
            
               Spotreba energie i emisie umývačiek riadu sa dajú hospodárne znížiť pod úroveň, ktorú by dosahovali za nezmenených okolností.
            
            
               Tieto potenciálne úspory sa doposiaľ nedosiahli najmä preto, že trh nedokázal: 
            
            
               –lepšie zosúladiť štandardný program používaný pri skúšaní (optimalizovaný výrobcami) a iné umývacie programy, ktoré spotrebitelia skutočne používajú; 
            
            
               –usmerniť spotrebiteľov, aby prijímali informované nákupné rozhodnutia, ktoré zohľadnia náklady počas celej životnosti, a nielen kúpnu cenu (asymetrické informácie) a 
            
         
         
            
               –poskytovať náležité informácie a stimulovať k opravám spotrebičov a k správnemu spracovaniu výrobkov na konci fázy používania. 
            
            
               Preto sa často stráca potenciál nákladovo úsporných zlepšení, ktoré by prospeli koncovému používateľovi.
            
            
               Cieľom revízie nariadenia (EÚ) č. 1059/2010 v prípade umývačiek riadu pre domácnosť je vyvolať zmenu trhových podmienok a optimalizácie spotrebičov bez negatívneho vplyvu na rozšírenie umývačiek riadu na trhu EÚ zaznamenané v posledných rokoch. Ďalším zámerom je zmena stupnice na štítku v súlade s nariadením (EÚ) 2017/1369.
            
            
               Oproti východiskovému scenáru sa od navrhovanej revízie očakáva každoročné zníženie celkovej ročnej spotreby energie uvedených výrobkov v EÚ zhruba o 2,1 TWh/rok, čo povedie k zníženiu emisií skleníkových plynov o 0,7 Mt ekvivalentu CO2 ročne a zníženiu spotreby vody až o 16 miliónov m3 ročne do roku 2030. Predstavuje to príspevok 0,14 % k cieľu EÚ v oblasti energetickej efektívnosti do roku 2030 a 0,07 % k cieľu EÚ znížiť emisie skleníkových plynov do roku 2030. Od revízie sa takisto očakáva, že prispeje k plneniu cieľov obehového hospodárstva, najmä k uľahčeniu opráv a spracovania na konci životnosti tak, že zabezpečí dostupnosť potrebných informácií a náhradných dielov. V budúcnosti môže byť doplnená bodovým hodnotením opraviteľnosti, ktoré je v súčasnosti predmetom štúdie.
            
            
               Existujúce právne predpisy a normy v EÚ a tretích krajinách 
            
            
               Okrem rámcovej smernice o ekodizajne a nariadenia o energetickom označovaní sa na umývačky riadu vzťahujú tieto právne predpisy:
            
            
               –Nariadenie Komisie (ES) č. 1275/2008
                  5
                o spotrebe elektrickej energie v stave pohotovosti a vo vypnutom stave;
            
            
               –Smernica Európskeho parlamentu a Rady 2014/35/EÚ
                  6
                o elektrických zariadeniach určených na používanie v rámci určitých limitov napätia;
            
            
               –Smernica Európskeho parlamentu a Rady 2014/53/EÚ
                  7
                o rádiových zariadeniach;
            
            
               –Smernica Európskeho parlamentu a Rady 2014/30/EÚ
                  8
                o elektromagnetickej kompatibilite;
            
            
               –Smernica Európskeho parlamentu a Rady 2012/19/EÚ
                  9
                o odpade z elektrických a elektronických zariadení;
            
            
               –Smernica Európskeho parlamentu a Rady 2011/65/EÚ
                  10
                o obmedzení používania určitých nebezpečných látok v elektrických a elektronických zariadeniach.
            
            
               Mnohé ekonomiky na celom svete (napr. USA, Japonsko, Austrália, Čína, Brazília alebo Mexiko) navyše v posledných rokoch zaviedli legislatívu o týchto výrobkoch. 
            
            
               Výkonnosť umývačiek riadu sa skúša podľa noriem EN 50242 a EN 60436. Výbor CENELEC v súčasnosti upravuje platné normy merania s cieľom doplniť chýbajúce údaje o zistenej úrovni výkonnosti, konkrétne medzi programom, ktorý spotrebitelia skutočne používajú, a aktuálnou normalizovanou skúškou. Táto úprava zahŕňa prijatie nového skúšobného zaťaženia s vyššou rôznorodosťou tvarov a materiálov, kombinovaný postup posudzovania pre kombinovaný umývací a sušiaci výkon, nový referenčný detergent, skúšobné postupy pre automatické programy a oplachovací výkon. Úprava normy je v pokročilom štádiu vývoja a je veľmi pravdepodobné, že sa zavedie do začiatku uplatňovania delegovaného aktu o energetickom označovaní.
            
            
               2.KONZULTÁCIE PRED PRIJATÍM AKTU
            
            
               2.1. Prieskumná štúdia a konzultácie so zainteresovanými stranami 
            
            
               S cieľom zrevidovať právne predpisy o ekodizajne a energetickom označovaní sa v roku 2014 začala prieskumná štúdia
                  11
               , podľa ktorej sa vypracovala záverečná správa uverejnená v júni 2017. Vychádza z metodiky pre ekodizajn energeticky významných výrobkov (MEErP)
                  12
               . V rámci štúdie sa uskutočnil prieskum medzi zainteresovanými stranami, dve stretnutia zainteresovaných strán v roku 2015 a webinár v roku 2016. Zapojilo sa približne 140 zainteresovaných strán. 
            
            
               Prieskumná štúdia zahŕňa umývačky riadu pre domácnosť, na ktoré sa vzťahujú uvedené právne nástroje. Vykonala sa technická, environmentálna a ekonomická analýza, posúdila sa potreba aktualizovať požiadavky na tieto výrobky a preskúmať možnosti politiky. Proces prebehol v súlade s doložkou daných nariadení o preskúmaní a v súlade so smernicou o ekodizajne a s nariadením o energetickom označovaní.
            
            
               Prieskumná štúdia sa vypracovala v otvorenom procese, pri zohľadnení príspevkov príslušných zainteresovaných strán vrátane výrobcov a ich združení, environmentálnych mimovládnych organizácií, spotrebiteľských organizácií a zástupcov členských štátov. V rámci štúdie sa vytvorili osobitné webové stránky a platforma na výmenu informácií (BATIS), kde sa pravidelne uverejňovali priebežné výsledky a ďalšie dôležité materiály na podporu vstupov a konzultácie zainteresovaných strán. Dokumenty uverejnené na webových stránkach štúdie sú stále k dispozícii na stiahnutie a pripomienkovanie. Počas vypracúvania štúdie sa uskutočnili dve stretnutia odborníkov, 23. júna 2015 v Seville a 17. novembra 2015 v Bruseli, a webinár sa konal 7. októbra 2016. Zápisnice z týchto stretnutí sú k dispozícii na webových stránkach štúdie. 
            
            
               2.2. Pracovné dokumenty a konzultačné fórum
            
         
         
            
               Útvary Komisie vypracovali na základe výsledkov prieskumnej štúdie dva pracovné dokumenty s požiadavkami na ekodizajn a energetické označovanie. Pracovné dokumenty boli rozoslané členom konzultačného fóra a pre informáciu sekretariátu výborov Európskeho parlamentu ENVI a ITRE. V konzultačnom fóre sú v súlade s článkom 18 smernice o ekodizajne a článkom 14 nariadenia (EÚ) 2017/1369 vyvážene zastúpené členské štáty, odvetvové združenia aj mimovládne organizácie.
            
            
               Pracovné dokumenty boli predmetom diskusie na zasadnutí konzultačného fóra pre ekodizajn 19. decembra 2017. Útvary Komisie získali a analyzovali pred zasadnutím konzultačného fóra a po ňom spolu vyše 20 pozičných dokumentov. 
            
            
               2.3. Výsledky konzultácií so zainteresovanými stranami počas konzultačného fóra a po ňom 
            
            
               Hlavné pripomienky zainteresovaných strán ku kľúčovým prvkom pracovných dokumentov možno zhrnúť takto: 
            
            
               Minimálne požiadavky na energetickú účinnosť v rámci ekodizajnu
            
            
               Zainteresované strany z odvetvia odporučili, aby sa nestanovili prísnejšie požiadavky než tie, ktoré sa momentálne uplatňujú, pretože by to negatívne ovplyvnilo cenovú dostupnosť spotrebičov a spomalilo rozšírenie umývačiek riadu v krajinách s nízkymi príjmami. Zdôraznili, že dokonca aj najmenej energeticky účinné umývačky riadu spotrebujú menej energie a vody než ľudia pri ručnom umývaní. Podľa odborníkov z odvetvia súčasná trieda A+ (najnižšia trieda pre väčšie umývačky riadu) už zodpovedá najnižším nákladom na životný cyklus (LLCC). Mimovládne organizácie zaoberajúce sa ochranou životného prostredia však považovali návrhy Komisie za málo ambiciózne a požadovali druhú úroveň s prísnejšími požiadavkami. 
            
            
               Výpočet koeficientu energetickej účinnosti (EEI)
            
            
               Všetky zainteresované strany požiadali o preskúmanie rozlišovania medzi väčšími a menšími spotrebičmi pri výpočte koeficientu energetickej účinnosti, kde v súčasnosti existuje rozpor medzi požiadavkou na ekodizajn a výpočtom, ktorý podľa spotrebiteľských organizácií nespravodlivo zvýhodňuje väčšie spotrebiče.
            
            
               Technológie, ktoré sa majú uznať ako BAT, a rozdelenie tried energetických štítkov
            
            
               Zainteresované strany neboli zajedno, pokiaľ ide o výber najlepšej dostupnej techniky (BAT), a podľa nového nariadenia o energetickom označovaní by táto voľba mala veľký vplyv na úroveň najvyšších tried energetickej účinnosti. Niektoré členské štáty a aktéri z odvetvia sa domnievajú, že umývačky riadu vybavené tepelným čerpadlom nemožno považovať za BAT, pretože takto umožnená úspora energie nekompenzuje vyššiu kúpnu cenu, a dostupnosť takýchto spotrebičov na trhu je obmedzená. Iné členské štáty a environmentálne mimovládne organizácie sa domnievajú, že ide o najlepšiu technológiu na trhu, a tak by sa mala aj vnímať.
            
            
               Čo sa týka rozdelenia tried energetickej účinnosti, podľa návrhu sa v súčasnosti dostupné spotrebiče zaraďujú do triedy E alebo F (po zmene stupnice). Zainteresované strany z odvetvia požadovali, aby sa stanovili užšie koncipované triedy, než sa v súčasnosti navrhujú (smerom k nižšej úrovni stupnice), s cieľom stimulovať modernizáciu spotrebičov so slabšími výsledkami.
            
            
               Požiadavky na efektívne využívanie materiálov
            
            
               Väčšina zainteresovaných strán súhlasila s navrhovanými požiadavkami na označovanie chladiacich plynov a demontáž elektrických a elektronických zariadení (s miernymi odchýlkami konkrétneho znenia) a bola nejednotná v otázke Komisiou navrhovaných požiadaviek na náhradné diely a prístup k informáciám. Podľa niektorých členských štátov môžu orgány dohľadu nad trhom takéto požiadavky len ťažko presadzovať a prístup k informáciám o opravách a údržbe by sa mal obmedziť iba na autorizovaných opravárov. Zástupcovia odvetvia (najmä výrobcovia) sa zhodli na poslednom bode, no boli otvorenejší pokiaľ ide o požiadavky na náhradné diely, ak by ich nahradili vyhlásenia. Mimovládne organizácie zaoberajúce sa životným prostredím a iné členské štáty návrhy podporili, resp. navrhovali ešte ambicióznejšie opatrenia.
            
            
               Hluk
            
            
               Niektoré členské štáty a zainteresované strany z odvetvia navrhli zmierniť prísnosť navrhovaných tried emisií hluku, zatiaľ čo spotrebiteľské mimovládne organizácie navrhli, aby sa stanovila požiadavka na ekodizajn s hornou hranicou emisií hluku s cieľom vylúčiť najhlučnejšie spotrebiče.
            
            
               Nízkoenergetické režimy
            
            
               Podľa mnohých zainteresovaných strán treba zrevidovať navrhované ustanovenia o nízkoenergetických režimoch, ktorých znenie sa niekedy považovalo za príliš vágne a nie celkom konzistentné.
            
            
               2.4. Otvorená verejná konzultácia
            
            
               Od 12. februára do 7. mája 2018 prebiehala verejná online konzultácia
                  13
               , ktorej cieľom bolo získať názory zainteresovaných strán, pokiaľ ide o očakávaný vplyv potenciálnych legislatívnych opatrení na podniky a vývoj spotreby energie.
            
            
               Táto verejná online konzultácia obsahovala spoločnú časť o ekodizajne a energetickom označovaní, po čom nasledovali otázky týkajúce sa konkrétnych výrobkov, a to chladničiek, umývačiek riadu, práčok a práčok so sušičkou, televízorov, elektronických displejov a osvetlenia. 
            
         
         
            
               Získalo sa spolu 1 230 odpovedí, pričom 67 % bolo od spotrebiteľov a 19 % od podnikov (tri štvrtiny z nich boli MSP a jedna štvrtina veľké spoločnosti). Mimovládne organizácie predstavovali max. 6 % respondentov a 7 % patrilo do kategórie „iné“. Vnútroštátne vlády a samosprávy tvorili menej ako 1 % respondentov a 0,25 % tvorili vnútroštátne orgány pre dohľad nad trhom. 
            
            
               Účastníci boli prevažne zo Spojeného kráľovstva (41 %) a Nemecka (26 %); druhá skupina z Rakúska, Belgicka, Francúzska, Holandska a Španielska predstavovala 17 % odpovedí. Ďalších 9,5 % odpovedí prišlo z deviatich iných členských štátov, ale obyvatelia 12 členských štátov EÚ neposkytli žiadne odpovede, resp. odpovede v minimálnom počte. Respondenti z krajín mimo EÚ tvorili približne 5 % odpovedí.
            
            
               Z celkových 1 230 respondentov ich 719 (58 %) odpovedalo len na otázky súvisiace s osvetlením v rámci koordinovanej kampane zameranej na osvetlenie v divadlách. Odpovede sa teda považovali za značne skreslené a pri niektorých otázkach boli „svetelní respondenti“ z výpočtu vyňatí. Keďže navyše respondenti nemuseli odpovedať na všetky otázky, zaznamenala sa vysoká miera voľby možnosti „bez odpovede“ (od 5 do 90 %), nerátajúc tých, ktorí odpovedali „neviem“ alebo „nemám na to názor“. Aby sa lepšie zohľadnili skutočné odpovede, početnosť voľby „bez odpovede“ sa odčítala a za 100 % celok sa považovali iba zvyšné odpovede.
            
            
               2.4.1. Celkové výsledky
            
            
               Približne 63 % účastníkov sa vyslovilo za začlenenie požiadaviek na ekodizajn týkajúcich sa opraviteľnosti a trvanlivosti, a 65 % respondentov sa domnievalo, že tieto informácie by sa mali uvádzať na energetických štítkoch. 
            
            
               Pokiaľ ide o opraviteľnosť výrobkov, účastníci väčšinou označili za „veľmi dôležitú“ či „dôležitú“ (v rozpätí 62 % – 68 %)
                  14
                každú z týchto zložiek: záruku, dostupnosť náhradných dielov a úplnú príručku opráv a údržby. Dodaciu lehotu náhradných dielov označilo 56 % za „veľmi dôležitú“ či „dôležitú“. 
            
            
               2.4.2. Konzultácia s malými a strednými podnikmi (MSP)
                  15
                
            
            
               Jedným z cieľov otvorenej verejnej konzultácie bolo získať konkrétnu spätnú väzbu o úlohe a význame MSP na trhu a lepšie pochopiť, ako MSP vnímajú environmentálne vplyvy týchto šiestich skupín výrobkov. 
            
            
               Od MSP prišlo zhruba 10,5 % odpovedí. Uviedli, že vedia o požiadavkách na ekodizajn a energetické označovanie výrobkov, s ktorými pracujú. Zväčša však neodpovedali (90 %) alebo uviedli možnosť „neviem/nemám názor“ (6 %) pri týchto otázkach: i) potenciálny vplyv na ich vlastné podnikanie; ii) potenciálny vplyv na MSP v porovnaní s väčšími podnikmi a iii) zavedenie požiadaviek na efektívne využívanie zdrojov pri revízii predpisov o ekodizajne a energetickom označovaní. Z tých MSP, ktoré uviedli stanovisko, by podľa 3 – 4 % mohli byť vplyvy negatívne a podľa 1 % by boli účinky pozitívne.
            
            
               2.4.3. Odpovede na otázky o umývačkách riadu pre domácnosť
            
            
               Spomedzi účastníkov konzultácie, ktorí odpovedali na technické otázky o umývačkách riadu pre domácnosť, iba polovica (zhruba 47 %) vedela o tom, že umývačky riadu pre domácnosť musia spĺňať minimálne požiadavky na účinnosť umývania, čiže riad netreba vopred oplachovať. Približne 30 % respondentov vedelo, že dlhé programy umývačky riadu zvyčajne spotrebujú menej energie ako kratšie programy (poznámka: zhruba 20 % o tom nevedelo a ďalších 51 % buď neuviedlo žiadnu odpoveď alebo odpovedalo „neviem/nemám názor“). 
            
            
               Pokiaľ ide o údaje, ktoré by mali byť znázornené na energetickom štítku, približne 50 % respondentov sa domnieva, že informácie o kombinácii času a spotreby energie umývačiek riadu by mali byť jasnejšie.
            
            
               Pri hodnotení výkonu umývačiek riadu pre domácnosť respondenti považovali zahrnutie týchto aspektov za „dôležité“ alebo „veľmi dôležité“
                  16
               : 
            
            
               –najčastejšie používané programy (45 %)
            
            
               –energeticky najnáročnejšie programy (35 %)
            
            
               –trvanie programu (34 %) a
            
            
               –nízkoenergetické režimy (33 %). 
            
            
               Toto sú zároveň najrelevantnejšie parametre, ktoré treba podľa spotrebiteľov uviesť na energetickou štítku: spotreba vody, spotreba energie a energetická účinnosť. Po tejto skupine nasledovala druhá skupina pozostávajúca z týchto parametrov: emisie hluku, kapacita (množstvo tanierov a pohárov atď.) a kombinovaný umývací a sušiaci výkon. 
            
            
               Pokiaľ ide o aspekty efektívneho využívania materiálu, respondenti označili za „dôležité“ až „veľmi dôležité“ tieto prvky: 
            
            
               –rýchla oprava (40 %)
            
         
         
            
               –záruka po oprave (38 %)
            
            
               –podrobná cenová ponuka na kompletnú opravu (37 %)
            
            
               –zoznam náhradných dielov a pokyny na svojpomocnú opravu (36 %)
            
            
               –zoznam certifikovaných opravárov (35 %). 
            
            
               Ak sa zohľadní aj hodnotenie „čiastočne dôležité“, znamená to pri každej z uvedených odpovedí ďalších 9 – 11 % respondentov.
            
            
               Pokiaľ ide o očakávania toho, ako dlho by mali byť náhradné diely dostupné, dve najpočetnejšie odpovede boli: viac ako 10 rokov (zhruba 32 % respondentov) a 5 až 10 rokov (zhruba 20 %). Obdobie 5 alebo menej rokov uviedlo len menej než 2,5 % respondentov. (zaznamenaných bolo aj 9 % odpovedí v kategórii „neviem/nemám názor“ a zhruba 37 % neuviedlo žiadnu odpoveď).
            
            
               2.5. Spotrebiteľský prieskum o energetickom štítku
            
            
               Okrem prípravnej štúdie a otvorenej verejnej konzultácie sa vypracovala aj osobitná spotrebiteľská štúdia
                  17
                s cieľom informovať Komisiu o vplyve rôznych možností symbolov a štruktúry revidovaného energetického štítka umývačiek riadu pre domácnosť na chápanie spotrebiteľa a jeho voľbu. Prieskum prebehol v siedmich krajinách, kde spolu žije 39,7 % obyvateľstva EÚ. V každej krajine sa prieskumu zúčastnilo zhruba 1 350 respondentov, pričom na národnej úrovni bola táto vzorka reprezentatívnym zastúpením obyvateľstva danej krajiny s kvótami na vek a pohlavie. Prieskum bol uzavretý v júli 2018.
            
            
               Testovalo sa nové rozvrhnutie štítka s viacerými symbolmi znázorňujúcimi konkrétne parametre výrobku:
            
            
               ·Väčšina navrhovaných parametrov je zobrazená aj na súčasných energetických štítkoch – konkrétne spotreba energie, spotreba vody, menovitá kapacita (pri umývačkách riadu počet súprav prestierania) a úroveň hluku. Na novom štítku sa však spotreba energie a vody uvádza na cyklus so sprievodnou informáciou o skúšobnom programe. 
            
            
               ·Nový návrh okrem toho zahŕňa aj pridanie nového symbolu trvania (skúšobného) programu.
            
            
               ·Niektoré symboly zo súčasných energetických štítkov boli z nového testovaného štítka vyňaté (symboly účinnosti sušenia umývačiek riadu).
            
            
               Cieľom štúdie bolo zistiť reakcie spotrebiteľov z hľadiska:
            
            
               ·pochopenia jednotlivých symbolov, ktoré majú znázorňovať navrhované parametre výrobku,
            
            
               ·pochopenia štítka ako celku (teda súvislosti medzi jednotlivými prvkami),
            
            
               ·subjektívneho hodnotenia významu parametrov výrobku, ktorých znázornenie sa na novom štítku navrhuje,
            
            
               ·toho, nakoľko by spotrebiteľom chýbali informácie, ktoré na súčasných štítkoch sú, ale na navrhovanom novom štítku už nie,
            
            
               ·vplyvu štítkov (oproti iným informáciám o výrobku) na nákupné správanie spotrebiteľov.
            
            
               Pri všetkých parametroch (spotreba vody, kapacita naplnenia, trvanie programu a úroveň hluku) väčšina respondentov považovala uvedenie týchto informácií na energetickom štítku za dôležité.
            
            
               Pri spotrebe vody, počte súprav prestierania, trvaní programu a úrovni hluku sa navrhli a otestovali tri alternatívne symboly. Na energetických štítkoch boli skombinované. V prípade symbolov znázorňujúcich spotrebu vody a hladinu hluku sa zistil rozdiel medzi subjektívnym a objektívnym chápaním, t. j. medzi deklarovaným chápaním a správnou identifikáciou či vykazovaním špecifických informácií na štítku. 
            
         
         
            
               Následne sa pre energetický štítok zvolili symboly a rozvrhnutie, ktoré respondenti pochopili najlepšie, resp. tam, kde výsledky štúdie neboli jednoznačné (napr. hluk a trvanie programu), zvolili sa symboly a prvky, ktoré sú najbližšie prístupu uplatňovanému pri iných skupinách výrobkov a celkovému rozvrhnutiu štítka.
            
            
               2.6. Posúdenie vplyvu 
            
            
               Ak sa predpokladajú významné hospodárske, environmentálne a sociálne vplyvy opatrenia EÚ, vyžaduje sa posúdenie vplyvu. Vplyv revízie nariadenia Komisie (EÚ) č. 1016/2010
                  18
                a delegovaného nariadenia Komisie (EÚ) č. 1059/2010 sa posudzoval od januára do marca 2018.
            
            
               Základom posúdenia vplyvu boli údaje získané z prieskumnej štúdie. Tím vykonávajúci štúdiu posúdenia vplyvu zhromaždil ďalšie údaje a informácie, ktoré prediskutoval s odvetvím a odborníkmi zastupujúcimi iné zainteresované strany a členské štáty. Zber dodatočných údajov a informácií sa zameriaval na: 
            
            
               –ďalšie trhové údaje, predovšetkým rozdiely v počtoch modelov a objemoch predaja v jednotlivých triedach energetickej účinnosti za roky 2003 – 2013;
            
            
               –doladenie metriky (revidovaná norma) a
            
            
               –možný vplyv na výrobcov.
            
            
               Pred zasadnutím konzultačného fóra sa uverejnili dve úvodné posúdenia vplyvu (IIA)
                  19
               . Ich názvy sú „Regulačné opatrenia v oblasti preskúmania požiadaviek na ekodizajn umývačiek riadu pre domácnosť“ a „Regulačné opatrenie v oblasti preskúmania energetického označovania umývačiek riadu pre domácnosť podľa nariadenia (EÚ) č. 1059/2010“. K obom úvodným posúdeniam vplyvu prišla spätná väzba (11, resp. 9 odpovedí). Získané vyjadrenia vo všeobecnosti podporovali požiadavky na ekodizajn a energetické označovanie umývačiek riadu pre domácnosť, keďže pomáhajú zmierňovať zmenu klímy, občanom EÚ šetria náklady na energiu i vodu a vďaka navrhovaným požiadavkám na opraviteľnosť a recyklovateľnosť domáce spotrebiče lepšie integrujú do obehového hospodárstva. 
            
            
               V získanej spätnej väzbe sa strany vyjadrili aj k prísnosti ekodizajnových požiadaviek z hľadiska minimálnych energetických požiadaviek, skúšobných programov a nízkoenergetických režimov, ako aj informácií, ktoré sa majú na štítku uviesť. Spätná väzba sa okrem toho sústredila aj na aspekty efektívnosti využívania zdrojov, ktorá sa všeobecne podporuje, zatiaľ čo prišlo aj niekoľko dodatočných návrhov na zaistenie ich riadneho vykonávania.
            
            
               V posúdení vplyvu sa posudzovali tieto možnosti:
            
            
               –možnosť politiky O: nezmenené podmienky (toto bol východiskový scenár posudzovania): žiadne ďalšie opatrenia, platné predpisy týkajúce sa umývačiek riadu pre domácnosť sa nemenia;
            
            
               –možnosť politiky A: kombinácie ambicióznejších požiadaviek na energetickú účinnosť v rámci ekodizajnu a energetického označovania (rozličné možné scenáre);
            
            
               –možnosť politiky B: kombinácie menej ambicióznych požiadaviek na energetickú účinnosť v rámci ekodizajnu a energetického označovania (rozličné možné scenáre);
            
            
               –možnosť politiky C: okrem požiadaviek v možnostiach A a B zahŕňa ekodizajnové požiadavky na efektívne využívanie materiálu (zvažujú sa tri scenáre).
            
            
               Najúčinnejšia možnosť z hľadiska energetickej účinnosti, efektívneho využívania zdrojov a úspor predstavuje kombináciu týchto aspektov: i) prísnejšie ekodizajnové požiadavky na energetickú účinnosť väčších spotrebičov prostredníctvom druhej úrovne, ktorá nadobudne účinnosť v roku 2024; ii) úzko koncipované (neproporcionálne) kategórie energetických štítkov a iii) požiadavky na efektívne využívanie materiálov v súvislosti s dostupnosťou náhradných dielov a informáciami o opravách. Táto možnosť bola vybraná ako uprednostňovaná.
            
            
               Uprednostňovaná možnosť by do roku 2030 mala priniesť tieto výsledky:
            
            
               –úspory elektriny 2,06 TWh ročne a úspory vody 16 miliónov m³ ročne, príspevok 0,14 % k cieľu EÚ v oblasti energetickej efektívnosti do roku 2030,
            
            
               –zníženie emisií skleníkových plynov o 0,7 milióna ton ekvivalentu CO2 ročne,
            
            
               –čisté ročné úspory nákladov pre spotrebiteľov (pri zohľadnení vyššej kúpnej ceny) vo výške 18 miliónov EUR,
            
            
               –dodatočné výnosy pre podniky v hodnote 4 miliardy EUR ročne, čo povedie k vytvoreniu 11 000 nových pracovných miest vo výrobnom sektore EÚ a 34 000 v maloobchodnom sektore,
            
         
         
            
               –podpora konkurencieschopnosti priemyslu EÚ a jeho vedúceho postavenia s reputáciou kvalitných značiek,
            
            
               –viac inovácie v záujme účinnejších umývačiek riadu a
            
            
               –vyššie príjmy a zisky pre nezávislé spoločnosti (ako sú MSP) pôsobiace v oblasti opráv a renovácie výrobkov.
            
            
               Správa o posúdení vplyvu bola predložená výboru Komisie pre kontrolu regulácie a výbor ju prerokoval 13. júna 2018. Výbor vydal kladné stanovisko s výhradami. Hlavné argumenty výboru, ktoré boli zapracované do konečnej verzie posúdenia vplyvu:
            
            
               –Správa nie je dostatočne transparentná, pokiaľ ide o relatívne obmedzený význam tejto iniciatívy z hľadiska jej príspevku k dosahovaniu cieľov EÚ v oblasti energetiky a klímy na rok 2030.
            
            
               –Voľba uprednostňovanej možnosti nie je z tohto pohľadu dostatočne zdôvodnená. Nie je jasné, ako sa v posúdení vyvažuje energetická účinnosť, obehové hospodárstvo a preferencie spotrebiteľov.
            
            
               –Aspektom obehového hospodárstva sa správa nevenuje komplexne ani konzistentne naprieč jednotlivými ekodizajnovými výrobkami. Zároveň nehodnotí vplyv z tohto pohľadu.
            
            
               –Zo správy nie je dosť jasné, ktoré prvky už boli dohodnuté a ktoré zostávajú otvorené politickým rozhodnutiam. 
            
            
               Správa o posúdení vplyvu bola zmenená zohľadňujúc pripomienky výboru. Konkrétne boli doplnené oddiely o potrebe konať a prvkoch, ktoré nepodliehajú posudzovaniu, pričom bola dôslednejšie rozpracovaná prezentácia aspektov obehového hospodárstva, metodických predpokladov a uprednostňovanej možnosti.
            
            
               2.7. Mechanizmus spätnej väzby
            
            
               Pripomienky z mechanizmu spätnej väzby v rámci lepšej právnej regulácie prišli zo siedmich členských štátov EÚ a jednej krajiny mimo EÚ. Týkali sa požiadaviek na názvy programov, úrovne požiadaviek na energetickú účinnosť, dostupnosti a lehôt dodania náhradných dielov, rozkladania komponentov na účely recyklácie a potrebných nástrojov, obsahu energetického štítka a grafických prvkov zahrnutých v požiadavkách v prípade predaja na diaľku.
            
            
               Všetky pripomienky boli nahlásené regulačnému výboru pre ekodizajn, ako aj expertnej skupine pre energetické označovanie a boli zohľadnené v rámci diskusií a finalizácie návrhov nariadení.
            
            
               3.PRÁVNE PRVKY DELEGOVANÉHO AKTU
            
            
               3.1. Zhrnutie návrhu nariadenia o energetickom označovaní
            
            
               Nariadenie o energetickom označovaní umývačiek riadu vychádza z uprednostňovanej možnosti identifikovanej v správe o posúdení vplyvu. Ciele dosiahnuť vysoké úspory energie a vody, uľahčiť opravy a recykláciu a zatraktívniť štandardný program pre spotrebiteľov sú v rovnováhe s cieľmi zachovať cenovú dostupnosť výrobkov a konkurencieschopnosť odvetvia.
            
            
               Informácie na štítku: 
            
            
               (1)QR kód s prepojením na údaje o danom modeli v databáze výrobkov, 
            
            
               (2)zmena stupnice so zavedením tried A až G v súlade s nariadením (EÚ) 2017/1369,
            
            
               (3)spotreba energie programu eco na 100 cyklov,
            
            
               (4)menovitá kapacita pri štandardnom počte súprav prestierania v programe eco,
            
         
         
            
               (5)spotreba vody programu eco v litroch za cyklus,
            
            
               (6)trvanie programu eco v hh:mm,
            
            
               (7)úroveň vydávaného hluku prenášaného vzduchom vyjadrená v dB (A).
            
            
               3.2. Merania a výpočty
            
            
               Príslušné parametre výrobkov by sa mali merať a vypočítať spoľahlivými, presnými a reprodukovateľnými metódami. Výrobcovia môžu uplatniť metódy merania a výpočtov, ako aj harmonizované normy zavedené v súlade s článkom 13 nariadenia (EÚ) 2017/1369, len čo sa sprístupnia a odkaz na ne sa na tento účel uverejní v Úradnom vestníku Európskej únie. Uvedené metódy sa vyvíjajú tak, aby sa zabezpečila ich spoľahlivosť, presnosť a reprodukovateľnosť. Požiadavky na výpočet koeficientu energetickej účinnosti sú stanovené v prílohe IV k nariadeniu o energetickom označovaní.
            
            
               Výbor CENELEC by mal prispôsobiť súčasné normy merania, ktoré poskytujú vhodné metódy merania pre všetky umývačky riadu pre domácnosť, na ktoré sa vzťahuje navrhované opatrenie.
            
            
               3.3. Postup overovania na účely dohľadu nad trhom
            
            
               Pri vykonávaní kontrol v rámci dohľadu nad trhom podľa článku 8 nariadenia (EÚ) 2017/1369 musia orgány členských štátov uplatňovať postup overovania požiadaviek stanovených v prílohe IX k revidovanému nariadeniu o energetickom označovaní umývačiek riadu pre domácnosť.
            
            
               Tolerancie overovania stanovené v danej prílohe sa vzťahujú iba na overovanie nameraných parametrov orgánmi členských štátov a výrobca alebo dovozca ich nesmie použiť ako povolené tolerancie pri určovaní hodnôt v technickej dokumentácii. 
            
            
               3.4. Dátum vyhodnotenia a prípadná revízia
            
            
               Revidované nariadenie sa musí preskúmať najneskôr šesť rokov po nadobudnutí účinnosti.
            
            
               Hlavnými bodmi revízie sú: 
            
            
               –potenciál na zlepšenie umývačiek riadu pre domácnosť z hľadiska spotreby energie, funkčných a environmentálnych vlastností;
            
            
               –účinnosť existujúcich opatrení pri dosahovaní zmien správania koncových používateľov z hľadiska nákupu energeticky a zdrojovo efektívnejších spotrebičov a využívania energeticky a zdrojovo úspornejších programov; 
            
            
               –možnosť venovať sa cieľom obehového hospodárstva.
            
            
               DELEGOVANÉ NARIADENIE KOMISIE (EÚ) …/…
            
            
               z 11. 3. 2019,
            
            
               ktorým sa dopĺňa nariadenie Európskeho parlamentu a Rady (EÚ) 2017/1369,
                  pokiaľ ide o energetické označovanie umývačiek riadu pre domácnosť,
               
                  a ktorým sa zrušuje delegované nariadenie Komisie (EÚ) č. 1059/2010
            
            
               (Text s významom pre EHP)
            
            
               EURÓPSKA KOMISIA,
            
         
         
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ
                  20
               , a najmä na jeho článok 11 ods. 5 a článok 16, 
            
            
               keďže:
            
            
               (1)Nariadením Európskeho parlamentu a Rady (EÚ) 2017/1369 sa Komisia splnomocňuje prijímať delegované akty, pokiaľ ide o označovanie alebo zmenu stupnice pri označovaní skupín výrobkov s významným potenciálom úspory energie a v relevantných prípadoch aj iných zdrojov.
            
            
               (2)Ustanovenia týkajúce sa energetického označovania umývačiek riadu pre domácnosť boli stanovené delegovaným nariadením Komisie (EÚ) č. 1059/2010
                  21
               .
            
            
               (3)V oznámení Komisie COM(2016) 773 final
                  22
                (pracovný plán v oblasti ekodizajnu), ktorý Komisia zaviedla pri uplatňovaní článku 16 ods. 1 smernice Európskeho parlamentu a Rady 2009/125/ES
                  23
               , sa stanovujú pracovné priority v rámci ekodizajnu a energetického označovania na obdobie 2016 – 2019. V pracovnom pláne v oblasti ekodizajnu sa identifikujú skupiny energeticky významných výrobkov, ktoré sa majú považovať za prioritné z hľadiska vypracovania prípravných štúdií a konečného prijatia vykonávacích opatrení, ako aj preskúmania nariadenia Komisie (EÚ) č. 1016/2010
                  24
                a delegovaného nariadenia Komisie (EÚ) č. 1059/2010.
            
            
               (4)Odhaduje sa, že vďaka opatreniam z pracovného plánu v oblasti ekodizajnu bude v roku 2030 možné dosiahnuť celkovo viac ako 260 TWh ročných úspor koncovej energie, čo zodpovedá zníženiu emisií skleníkových plynov o približne 100 miliónov ton ročne v roku 2030. Umývačky riadu pre domácnosť sú jednou zo skupín výrobkov uvedených v pracovnom pláne a ich ročná úspora elektriny sa odhaduje na 2,1 TWh, čo by viedlo k zníženiu emisií skleníkových plynov o 0,7 Mt ekvivalentu CO2 ročne, ako aj k odhadovaným úsporám vody v objeme 16 miliónov m3 v roku 2030.
            
            
               (5)Umývačky riadu pre domácnosť patria medzi prioritné skupiny výrobkov uvedené v článku 11 ods. 5 písm. b) nariadenia (EÚ) 2017/1369, pri ktorých by Komisia mala prijať delegovaný akt s cieľom zaviesť štítok so zmenenou stupnicou od A po G.
            
            
               (6)Komisia preskúmala nariadenie (EÚ) č. 1059/2010, ako sa vyžaduje v jeho článku 7, pričom analyzovala technické, environmentálne aj ekonomické aspekty, ako aj vplyv správania používateľov. Preskúmanie prebehlo v úzkej spolupráci so zainteresovanými stranami z Únie aj tretích krajín. Výsledky preskúmania sa zverejnili a predložili konzultačnému fóru zriadenému podľa článku 14 nariadenia (EÚ) 2017/1369. 
            
            
               (7)V rámci preskúmania sa dospelo k záveru, že treba zaviesť revidované požiadavky na energetické označovanie umývačiek riadu pre domácnosť.
            
            
               (8)Umývačky riadu, ktoré nie sú určené pre domácnosť, majú osobitné charakteristiky aj použitia. Sú pokryté v pôsobnosti iných predpisov, najmä smernice Európskeho parlamentu a Rady 2006/42/ES
                  25
               , a teda by sa nemali zahŕňať do rozsahu pôsobnosti tohto nariadenia. Toto nariadenie o umývačkách riadu pre domácnosť by sa malo vzťahovať na umývačky riadu s rovnakými technickými charakteristikami bez ohľadu na to, v akom prostredí sa používajú. 
            
            
               (9)Environmentálnymi aspektmi umývačiek riadu pre domácnosť, ktoré boli na účely tohto nariadenia vyhodnotené ako dôležité, sú spotreba energie a vody vo fáze používania, vznik odpadu na konci životnosti, emisie do ovzdušia a vody vo fáze výroby (ťažba a spracovanie surovín) a používania (spotreba elektriny). 
            
            
               (10)Z preskúmania vyplýva, že spotrebu elektriny a vody umývačiek riadu pre domácnosť možno ďalej znižovať zavedením opatrení energetického označovania zameraných na lepšie rozlišovanie výrobkov. Dodávateľov by to malo motivovať k ďalšiemu zlepšovaniu energetickej účinnosti a efektívneho využívania zdrojov umývačiek riadu a zároveň by sa urýchlila transformácia trhu smerom k efektívnejším technológiám.
            
            
               (11)Energetické označovanie umývačiek riadu pre domácnosť umožňuje spotrebiteľom prijímať informované rozhodnutia a vyberať si spotrebiče, ktoré sú energeticky účinnejšie a ktoré efektívnejšie využívajú zdroje. Chápanie a relevantnosť informácií na štítku potvrdil osobitný spotrebiteľský prieskum v súlade s článkom 14 ods. 2 nariadenia (EÚ) 2017/1369.
            
            
               (12)Umývačky riadu pre domácnosť vystavované na obchodných veľtrhoch by mali byť opatrené energetickým štítkom, ak už bol prvý kus daného modelu uvedený na trh alebo ak sa na trh uvádza v rámci daného veľtrhu.
            
            
               (13)Relevantné parametre výrobkov by sa mali merať spoľahlivými, presnými a reprodukovateľnými metódami. V uvedených metódach by sa mali zohľadniť uznávané najmodernejšie metódy merania vrátane harmonizovaných noriem, ak sú k dispozícii, ktoré prijali európske normalizačné orgány uvedené v prílohe I k nariadeniu Európskeho parlamentu a Rady (EÚ) č. 1025/2012
                  26
               .
            
            
               (14)Vzhľadom na nárast predaja energeticky významných výrobkov prostredníctvom internetových obchodov a platforiem internetového predaja a nie priamo od dodávateľov by sa malo ozrejmiť, že poskytovatelia služieb internetových obchodov a platforiem internetového predaja by mali byť zodpovední za zobrazenie štítku, ktorý poskytol dodávateľ, v blízkosti ceny. Mali by o tejto povinnosti informovať dodávateľa, ale nemali by byť zodpovední za presnosť alebo obsah poskytnutého štítku a informačného listu výrobku. V rámci uplatňovania článku 14 ods. 1 písm. b) smernice Európskeho parlamentu a Rady 2000/31/ES
                  27
                o elektronickom obchode by však takéto internetové hostingové platformy mali promptne konať, aby odstránili alebo znemožnili prístup k informáciám o predmetnom výrobku, ak vedia o nesúlade (napr. chýbajúci, neúplný alebo nesprávny štítok či informačný list výrobku), napríklad ak ich o tom informuje orgán dohľadu nad trhom. Na dodávateľa, ktorý predáva priamo koncovým používateľom prostredníctvom svojej vlastnej webovej stránky, sa vzťahujú povinnosti predávajúceho týkajúce sa predaja na diaľku uvedené v článku 5 nariadenia (EÚ) 2017/1369.
            
            
               (15)Opatrenia stanovené v tomto nariadení prerokovalo konzultačné fórum a odborníci z členských štátov v súlade s článkom 17 nariadenia (EÚ) 2017/1369.
            
            
               (16)Nariadenie (EÚ) č. 1059/2010 by sa malo zrušiť,
            
            
               PRIJALA TOTO NARIADENIE:
            
         
         
            
               Článok 1
               Predmet úpravy a rozsah pôsobnosti
            
            
               1.Týmto nariadením sa stanovujú požiadavky na označovanie a poskytovanie doplňujúcich informácií o výrobku v prípade umývačiek riadu pre domácnosť napájaných z elektrickej siete vrátane vstavaných umývačiek riadu pre domácnosť a umývačiek riadu pre domácnosť napájaných z elektrickej siete, ktoré môžu byť napájané aj z batérií. 
            
            
               2.Toto nariadenie sa nevzťahuje na:
            
            
               a)umývačky riadu, ktoré spadajú do rozsahu pôsobnosti smernice 2006/42/ES;
            
            
               b)umývačky riadu pre domácnosť napájané z batérií, ktoré možno pripojiť k elektrickej sieti použitím meniča striedavého a jednosmerného prúdu, ktorý sa predáva samostatne. 
            
            
               Článok 2
               Vymedzenie pojmov
            
            
               Na účely tohto nariadenia sa uplatňuje toto vymedzenie pojmov:
            
            
               1.„sieť“ alebo „elektrická sieť“ je prívod elektrickej energie zo siete s napätím 230 (± 10 %) voltov striedavého prúdu s frekvenciou 50 Hz; 
            
            
               2.„umývačka riadu pre domácnosť“ je umývačka, v ktorej sa umýva a oplachuje stolový riad, a výrobca ju vo vyhlásení o zhode vyhlásil za vyhovujúcu ustanoveniam smernice Európskeho parlamentu a Rady 2014/35/EÚ
                  28
                alebo smernice Európskeho parlamentu a Rady 2014/53/EÚ
                  29
               ; 
            
            
               3.„vstavaná umývačka riadu pre domácnosť“ je umývačka riadu pre domácnosť, ktorá je navrhnutá, odskúšaná a predávaná výlučne na tieto účely: 
            
            
               a)zabudovanie do nábytku alebo obloženie panelmi (zvrchu, zospodu a zo strán) 
            
            
               b)bezpečné upevnenie k stranám, vrchnej alebo spodnej časti nábytku alebo panelov a
            
            
               c)vybavenie celistvou prefabrikovanou prednou časťou alebo predným panelom podľa špecifikácií zákazníka.
            
            
               4.„predajné miesto“ je miesto, na ktorom sa umývačky riadu pre domácnosť vystavujú alebo ponúkajú na predaj, prenájom alebo predaj na splátky.
            
            
               Na účely príloh sa v prílohe I vymedzujú ďalšie pojmy.
            
            
               Článok 3
               Povinnosti dodávateľov
            
            
               1.Dodávatelia zabezpečia, aby:
            
            
               a)každá umývačka riadu pre domácnosť bola dodaná s vytlačeným štítkom vo formáte stanovenom v prílohe III;
            
            
               b)parametre informačného listu výrobku, ktoré sú uvedené v prílohe V, boli zadané do databázy výrobkov;
            
            
               c)sa informačný list výrobku na osobitnú žiadosť predajcu sprístupnil v tlačenej podobe;
            
         
         
            
               d)obsah technickej dokumentácie stanovený v prílohe VI bol nahratý do databázy výrobkov;
            
            
               e)každá vizuálna reklama konkrétneho modelu umývačky riadu pre domácnosť obsahovala triedu energetickej účinnosti a rozsah tried energetickej účinnosti na štítku v súlade s prílohami VII a VIII;
            
            
               f)všetky technické propagačné materiály konkrétneho modelu umývačky riadu pre domácnosť vrátane internetových, v ktorých sú opísané jeho konkrétne technické parametre, zahŕňali triedu energetickej účinnosti daného modelu a rozsah dostupných tried energetickej účinnosti na štítku v súlade s prílohou VII.
            
            
               g)predajcovia mali k dispozícii elektronický štítok vo formáte a s informáciami podľa prílohy III pre každý model umývačky riadu pre domácnosť; 
            
            
               h)predajcovia mali k dispozícii elektronický informačný list výrobku podľa prílohy V pre každý model umývačky riadu pre domácnosť.
            
            
               2.Trieda energetickej účinnosti a trieda úrovne vydávaného hluku prenášaného vzduchom sú vymedzené v prílohe II a vypočítajú sa v súlade s prílohou IV.
            
            
               Článok 4
               Povinnosti predajcov
            
            
               Predajcovia zabezpečia, aby:
            
            
               a)bola každá umývačka riadu pre domácnosť v mieste predaja (vrátane obchodných veľtrhov) označená štítkom, ktorý poskytol dodávateľ v súlade s článkom 3 bodom 1 písm. a), pričom štítok musí byť na vstavaných umývačkách riadu pre domácnosť jasne viditeľný, a pri všetkých ostatných umývačkách riadu pre domácnosť musí byť jasne viditeľný na povrchu prednej strany umývačky riadu pre domácnosť alebo na jej vrchnej strane;
            
            
               b)štítok a informačný list výrobku boli v prípade predaja na diaľku poskytnuté v súlade s prílohami VII a VIII;
            
            
               c)každá vizuálna reklama konkrétneho modelu umývačky riadu pre domácnosť obsahovala triedu energetickej efektívnosti daného modelu a rozsah dostupných tried energetickej účinnosti na štítku v súlade s prílohou VII;
            
            
               d)všetky technické propagačné materiály konkrétneho modelu umývačky riadu pre domácnosť vrátane internetových, v ktorých sú opísané jeho konkrétne technické parametre, zahŕňali triedu energetickej účinnosti daného modelu a rozsah dostupných tried účinnosti na štítku v súlade s prílohou VII.
            
            
               Článok 5
               Povinnosti internetových hostingových platforiem 
            
            
               Ak poskytovateľ hostingových služieb v zmysle článku 14 smernice 2000/31/ES umožňuje priamy predaj umývačiek riadu pre domácnosť prostredníctvom svojej internetovej stránky, poskytovateľ služieb musí umožniť zobrazovanie elektronického štítka a elektronického informačného listu výrobku, ktoré poskytol predajca, na mechanizme zobrazovania v súlade s ustanoveniami prílohy VIII, a informovať predajcu o povinnosti ich zobrazovať.
            
            
               Článok 6
               Metódy merania
            
            
               Informácie, ktoré sa majú poskytnúť podľa článkov 3 a 4, sa získavajú spoľahlivými, presnými a reprodukovateľnými metódami merania a výpočtu, pri ktorých sa zohľadňujú uznávané najmodernejšie metódy merania a výpočtu stanovené v prílohe IV.
            
            
               Článok 7
               Postup overovania na účely dohľadu nad trhom
            
            
               Pri vykonávaní kontrol v rámci dohľadu nad trhom uvedených v článku 8 ods. 3 nariadenia (EÚ) 2017/1369 členské štáty použijú postup overovania stanovený v prílohe IX k tomuto nariadeniu.
            
            
               Článok 8
               Preskúmanie
            
            
               Komisia toto nariadenie preskúma vzhľadom na technologický pokrok a výsledky preskúmania vrátane prípadného návrhu revízie poskytne konzultačnému fóru najneskôr do [Úrad pre publikácie: vložiť dátum – šesť rokov odo dňa nadobudnutia účinnosti tohto nariadenia]. 
            
         
         
            
               Preskúmaním sa posudzujú predovšetkým tieto aspekty:
            
            
               a)potenciál na zlepšenie umývačiek riadu pre domácnosť z hľadiska spotreby energie, funkčných a environmentálnych vlastností;
            
            
               b)účinnosť existujúcich opatrení pri dosahovaní zmien správania koncových používateľov z hľadiska nákupu energeticky a zdrojovo efektívnejších spotrebičov a využívania energeticky a zdrojovo úspornejších programov; 
            
            
               c)možnosť venovať sa cieľom obehového hospodárstva. 
            
            
               Článok 9
               Zrušenie
            
            
               Nariadenie (EÚ) č. 1059/2010 sa zrušuje k 1. marcu 2021.
            
            
               Článok 10
               Prechodné ustanovenia
            
            
               Od [Úrad pre publikácie: vložiť dátum nadobudnutia účinnosti tohto nariadenia] do 28. februára 2021 možno opis výrobku požadovaný v článku 3 písm. b) nariadenia (EÚ) č. 1059/2010 miesto tlačenej formy priloženej k výrobku sprístupňovať v databáze výrobkov. V takomto prípade dodávateľ zabezpečí, aby sa opis výrobku na osobitnú žiadosť predajcu sprístupnil v tlačenej podobe.
            
            
               Článok 11
               Nadobudnutie účinnosti a uplatňovanie
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Uplatňuje sa od 1. marca 2021. Článok 10 sa však uplatňuje od [Úrad pre publikácie: vložiť dátum nadobudnutia účinnosti tohto nariadenia] a článok 3 ods. 1 písm. a), b) a c) sa uplatňujú od 1. novembra 2020.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 11. 3. 2019
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Smernica Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (Ú. v. EÚ L 285, 31.10.2009, s. 10).
               
               
                  
                     (2)
                  
                        Nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28.7.2017, s. 1).
               
               
                  
                     (3)
                  
                        Kruh sa uzatvára – Akčný plán EÚ pre obehové hospodárstvo. COM(2015) 614 final, Brusel, 2. 12. 2015.
               
               
                  
                     (4)
                  
                        Delegované nariadenie Komisie (EÚ) č. 1059/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie umývačiek riadu pre domácnosť energetickými štítkami (Ú. v. EÚ L 314, 30.11.2010, s. 1).
               
               
                  
                     (5)
                  
                        Nariadenie Komisie (ES) č. 1275/2008 zo 17. decembra 2008, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn elektrických a elektronických zariadení v domácnosti a kancelárskych zariadení v súvislosti so spotrebou elektrickej energie v stave pohotovosti a vo vypnutom stave (Ú. v. EÚ L 339, 18.12.2008, s. 45).
               
               
                  
                     (6)
                  
                        Smernica Európskeho parlamentu a Rady 2014/35/EÚ z 26. februára 2014 o harmonizácii právnych predpisov členských štátov týkajúcich sa sprístupnenia elektrického zariadenia určeného na používanie v rámci určitých limitov napätia na trhu (Ú. v. EÚ L 96, 29.3.2014, s. 357).
               
               
                  
                     (7)
                  
                        Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).
               
               
                  
                     (8)
                  
                        Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (prepracované znenie) (Ú. v. EÚ L 96, 29.3.2014, s. 79).
               
               
                  
                     (9)
                  
                        Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (Ú. v. EÚ L 197, 24.7.2012, s. 38).
               
               
                  
                     (10)
                  
                        Smernica Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (Ú. v. EÚ L 174, 1.7.2011, s. 88).
               
               
                  
                     (11)
                  
                        Prípravná štúdia o ekodizajne a energetickom označovaní umývačiek riadu, k dispozícii na adrese: 
                  http://susproc.jrc.ec.europa.eu/Dishwashers/documents.html
                  .
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – časť 2, VHK pre Európsku komisiu, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_sk
                  .
               
               
                  
                     (14)
                  
                        Rozsah stupnice je: nedôležité, pomerne dôležité, dôležité, veľmi dôležité, neviem alebo nemám názor a bez odpovede.
               
               
                  
                     (15)
                  
                        MSP < 250 zamestnancov.
               
               
                  
                     (16)
                  
                        Stupnica odpovedí mala tento rozsah možných hodnotení: nedôležité, pomerne dôležité, dôležité, veľmi dôležité, neviem alebo nemám názor a bez odpovede.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, „Study on consumer understanding of draft energy labels for household washing machines, household washer-dryers and household dishwashers“ (Štúdia spotrebiteľského chápania návrhov energetických štítkov práčok pre domácnosť, práčok so sušičkou pre domácnosť a umývačiek riadu pre domácnosť), CentERdata., júl 2018, zadané Komisiou pod č. FWC ENER/C3/2015-631/04.
               
               
                  
                     (18)
                  
                        Nariadenie Komisie (EÚ) č. 1016/2010 z 10. novembra 2010, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn umývačiek riadu pre domácnosť (Ú. v. EÚ L 293, 11.11.2010, s. 31).
               
               
                  
                     (19)
                  
                        Zaevidované pod referenčnými číslami ARES (2018) 476416 a ARES (2018) 476380.
               
               
                  
                     (20)
                  
                        Ú. v. EÚ L 198, 28.7.2017, s. 1.
               
               
                  
                     (21)
                  
                        Delegované nariadenie Komisie (EÚ) č. 1059/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie umývačiek riadu pre domácnosť energetickými štítkami (Ú. v. EÚ L 314, 30.11.2010, s. 1).
               
               
                  
                     (22)
                  
                        Oznámenie Komisie. Pracovný plán v oblasti ekodizajnu na obdobie rokov 2016 – 2019 [COM(2016) 773 final, v Bruseli 30. 11. 2016].
               
               
                  
                     (23)
                  
                        Smernica Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (Ú. v. EÚ L 285, 31.10.2009, s. 10).
               
               
                  
                     (24)
                  
                        Ú. v. EÚ L 293, 11.11.2010, s. 31.
               
               
                  
                     (25)
                  
                        Smernica Európskeho parlamentu a Rady 2006/42/ES zo 17. mája 2006 o strojových zariadeniach (Ú. v. EÚ L 157, 9.6.2006, s. 24).
               
               
                  
                     (26)
                  
                        Nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (Ú. v. EÚ L 316, 14.11.2012, s. 12).
               
               
                  
                     (27)
                  
                        Smernica Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode) (Ú. v. ES L 178, 17.7.2000, s. 1).
               
               
                  
                     (28)
                  
                        Smernica Európskeho parlamentu a Rady 2014/35/EÚ z 26. februára 2014 o harmonizácii právnych predpisov členských štátov týkajúcich sa sprístupnenia elektrického zariadenia určeného na používanie v rámci určitých limitov napätia na trhu (Ú. v. EÚ L 96, 29.3.2014, s. 357).
               
               
                  
                     (29)
                  
                        Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).
               
            
      
    ---documentbreak--- 
      
         
         
            
               PRÍLOHA I
               Vymedzenie pojmov platné pre prílohy
            
            
               Uplatňuje sa toto vymedzenie pojmov:
            
            
               1.„koeficient energetickej účinnosti“ (EEI) je pomer spotreby energie programu eco k štandardnej spotrebe energie programu; 
            
            
               2.„spotreba energie programu eco“ (EPEC) je spotreba energie umývačky riadu pre domácnosť v programe eco, vyjadrená v kilowatthodinách na cyklus;
            
            
               3.„štandardná spotreba energie programu“ (SPEC) je spotreba energie považovaná za referenčnú ako funkcia menovitej kapacity umývačky riadu pre domácnosť, vyjadrená v kilowatthodinách na cyklus; 
            
            
               4.„program“ je séria vopred definovaných úkonov, ktoré dodávateľ vyhlásil za vhodné pre špecifikované úrovne znečistenia alebo typy náplní, alebo oboje;
            
            
               5.„cyklus“ je úplný proces umývania, oplachovania a sušenia určený zvoleným programom, ktorý tvorí sled operácií až do ukončenia akejkoľvek činnosti;
            
            
               6.„QR (quick response) kód“ je maticový čiarový kód uvedený na energetickom štítku modelu výrobku, ktorý je prepojený s údajmi o danom modeli výrobku vo verejnej časti databázy výrobkov;
            
            
               7.„súprava prestierania“ (sp) je súprava stolového riadu bez servírovacieho náčinia určená na použitie jednou osobou;
            
            
               8.„servírovacie náčinie“ sú predmety určené na prípravu a podávanie jedla, ktoré môžu zahŕňať hrnce, servírovacie misy, servírovací príbor a podnosy;
            
            
               9.„menovitá kapacita“ je maximálny počet súprav prestierania vrátane servírovacieho náčinia, ktoré možno v priebehu jedného cyklu umyť, opláchnuť a vysušiť v umývačke riadu pre domácnosť, keď je naplnená v súlade s pokynmi dodávateľa;
            
            
               10.„spotreba vody programu eco“ (EPWC) je spotreba vody umývačky riadu pre domácnosť v programe eco, vyjadrená v litroch na cyklus;
            
            
               11.„koeficient účinnosti umývania“ (IC) je pomer účinnosti umývania umývačky riadu pre domácnosť k účinnosti umývania referenčnej umývačky riadu pre domácnosť;
            
            
               12.„koeficient účinnosti sušenia“ (ID) je pomer účinnosti sušenia umývačky riadu pre domácnosť k účinnosti sušenia referenčnej umývačky riadu pre domácnosť; 
            
            
               13.„trvanie programu“ (Tt) je čas od spustenia zvoleného programu (vynímajúc prípadný odložený štart nastavený používateľom) do ukončenia programu, keď má používateľ opäť prístup k náplni;
            
            
               14.„eco“ je názov programu umývačky riadu pre domácnosť, ktorý výrobca deklaruje ako vhodnú na umývanie normálne znečisteného riadu a na ktorý sa vzťahujú informácie na energetickom štítku a v informačnom liste výrobku; 
            
            
               15.„režim vypnutia“ je stav, v ktorom je umývačka riadu pripojená k elektrickej sieti a neposkytuje žiadnu funkciu; za režim vypnutia sa považuje aj: 
            
            
               a)stav, v ktorom sa zobrazuje iba ukazovateľ režimu vypnutia;
            
            
               b)stav, keď sa poskytujú iba funkcie určené na zabezpečenie elektromagnetickej kompatibility podľa smernice Európskeho parlamentu a Rady 2014/30/EÚ
                  1
               ;
            
         
         
            
               16.„režim pohotovosti“ je stav, keď je umývačka riadu pripojená k elektrickej sieti a poskytuje iba tieto funkcie, ktoré môžu pretrvávať neurčitý čas: 
            
            
               a)funkciu opätovnej aktivácie alebo funkciu opätovnej aktivácie a iba indikáciu zapnutej funkcie opätovnej aktivácie a/alebo
            
            
               b)funkciu opätovnej aktivácie prostredníctvom pripojenia na sieť a/alebo
            
            
               c)zobrazenie informácií alebo stavu a/alebo
            
            
               d)detekčnú funkciu pre núdzové opatrenia;
            
            
               17.„sieť“ je komunikačná infraštruktúra s topológiou spojení, architektúrou vrátane fyzických komponentov, organizačnými princípmi, komunikačnými procedúrami a formátmi (protokoly); 
            
            
               18.„režim odloženého štartu“ je stav, keď používateľ zvolil konkrétne oneskorenie začatia cyklu zvoleného programu;
            
            
               19.„záruka“ je akýkoľvek záväzok maloobchodníka alebo dodávateľa voči spotrebiteľovi:
            
            
               a)vrátiť zaplatenú cenu; alebo
            
            
               b)vymeniť alebo opraviť umývačky riadu pre domácnosť, či akokoľvek s nimi naložiť, ak nezodpovedajú špecifikáciám uvedeným vo vyhlásení o záruke alebo v príslušnej reklame.
            
            
               20.„mechanizmus zobrazovania“ je akákoľvek obrazovka vrátane dotykovej obrazovky alebo iná vizuálna technológia používaná na zobrazovanie internetového obsahu používateľom;
            
            
               21.„vnorené zobrazenie“ je vizuálne rozhranie, v ktorom sa obrázok alebo súbor údajov sprístupní po kliknutí myšou, ukázaní kurzorom myši alebo roztvorení obrázka alebo súboru údajov ťuknutím na dotykovej obrazovke; 
            
            
               22.„dotyková obrazovka“ je obrazovka reagujúca na dotyk, napríklad obrazovka tabletového počítača, počítača typu slate alebo smartfónu; 
            
            
               23.„alternatívny text“ je text uvedený ako alternatíva k obrázku, ktorá umožňuje zobrazenie informácií v inej ako grafickej forme v prípade, že zobrazovacie zariadenia nedokážu zobraziť obrázok, alebo ako pomôcka na zlepšenie prístupnosti, napríklad ako vstupná informácia pre aplikácie hlasovej syntézy.
            
            
               PRÍLOHA II
            
            
               A. Triedy energetickej účinnosti 
            
            
               Trieda energetickej účinnosti umývačky riadu pre domácnosť sa určuje podľa jej koeficientu energetickej účinnosti (EEI) uvedeného v tabuľke 1.
            
            
               EEI umývačky riadu pre domácnosť sa vypočíta v súlade s prílohou IV.
            
            
               Tabuľka 1
                  Triedy energetickej účinnosti
            
            
                     
                        Trieda energetickej účinnosti
                     
                  
                  
                     
                        Koeficient energetickej účinnosti
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Triedy úrovní vydávaného hluku prenášaného vzduchom 
            
            
               Trieda úrovne vydávaného hluku prenášaného vzduchom umývačky riadu pre domácnosť sa určuje podľa úrovne vydávaného hluku prenášaného vzduchom stanovenej v tabuľke 2. 
            
            
               Tabuľka 2
                  Triedy úrovní vydávaného hluku prenášaného vzduchom
            
            
                     
                        Trieda úrovne vydávaného hluku prenášaného vzduchom
                     
                  
                  
                     
                        Hluk v dB (A)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               PRÍLOHA III
               Štítok
            
            
               1.ŠTÍTOK
            
            
               
                  
            
            
               
            
               Na štítku sa uvádzajú tieto informácie:
            
            
               I.QR kód;
            
            
               II.názov dodávateľa alebo jeho ochranná známka;
            
            
               III.identifikačný kód modelu dodávateľa; 
            
            
               IV.stupnica tried energetickej účinnosti od A po G; 
            
            
               V.trieda energetickej účinnosti modelu určená v súlade s bodom A prílohy II;
            
            
               VI.spotreba energie programu eco (EPEC) v kWh na 100 cyklov zaokrúhlená na najbližšie celé číslo;
            
            
               VII.menovitá kapacita ako počet súprav prestierania v programe eco;
            
            
               VIII.spotreba vody programu eco (EPWC) v litroch na cyklus zaokrúhlená na jedno desatinné miesto;
            
            
               IX.trvanie programu eco v h:mm zaokrúhlené na najbližšiu minútu;
            
            
               X.úroveň vydávaného hluku prenášaného vzduchom vyjadrená v dB (A) re 1 pW a zaokrúhlená na najbližšie celé číslo, ako aj trieda úrovne vydávaného hluku prenášaného vzduchom určená podľa bodu B prílohy II;
            
            
               XI.číslo tohto nariadenia, t. j. „2019/XXX“ [Úrad pre publikácie: vložiť číslo tohto nariadenia sem a takisto do pravého spodného rohu štítka].
            
         
         
            
               
            
               2.VZOR ŠTÍTKA
            
            
               Úprava štítka musí zodpovedať tomuto obrázku:
            
            
               
                  
            
            
               Pričom:
            
            
               a)Štítok musí mať šírku aspoň 96 mm a výšku aspoň 192 mm. Ak je štítok vytlačený vo väčšom formáte, jeho jednotlivé prvky musia aj tak proporcionálne zodpovedať uvedeným špecifikáciám.
            
            
               b)Pozadie štítku je 100 % biele.
            
            
               c)Typ písma musí byť Verdana a Calibri.
            
            
               d)Rozmery a špecifikácia prvkov na štítku musia zodpovedať prvkom vzoru štítka umývačiek riadu pre domácnosť.
            
            
               e)Farby sú CMYK – azúrová, purpurová, žltá a čierna podľa tohto príkladu: 0, 70, 100, 0: 0 % azúrová, 70 % purpurová, 100 % žltá, 0 % čierna;
            
            
               f)Štítok musí spĺňať všetky tieto požiadavky (čísla sa vzťahujú na vyššie uvedený obrázok): 
            
            
               farby loga EÚ musia byť:
            
            
               –pozadie: 100, 80, 0, 0
            
            
               –hviezdy: 0, 0, 100, 0
            
            
               farba loga Energia musí byť: 100, 80, 0, 0
            
            
               QR kód musí byť uvedený v 100 % čiernej farbe;
            
            
               názov dodávateľa musí byť uvedený tučným písmom Verdana a v 100 % čiernej farbe, 9 pt;
            
            
               identifikačný kód modelu musí byť uvedený obyčajným písmom Verdana a v 100 % čiernej farbe, 9 pt;
            
            
               stupnica od A po G musí byť zobrazená takto:
            
            
               –písmená stupnice tried energetickej účinnosti musia byť uvedené tučným písmom Calibri a v 100 % bielej farbe, 19 pt; písmená musia byť zarovnané na osi vo vzdialenosti 4,5 mm od ľavého okraja šípok;
            
         
         
            
               –farby šípok na stupnici od A po G musia byť takéto:
            
            
               ·Trieda A: 100, 0, 100, 0
            
            
               ·Trieda B: 70, 0, 100, 0
            
            
               ·Trieda C: 30, 0, 100, 0
            
            
               ·Trieda D: 0, 0, 100, 0
            
            
               ·Trieda E: 0, 30, 100, 0
            
            
               ·Trieda F: 0, 70, 100, 0
            
            
               ·Trieda G: 0, 100, 100, 0
            
            
               vnútorné deliace čiary musia byť 0,5 pt hrubé a 100 % čiernej farby;
            
            
               písmeno označujúce triedu energetickej účinnosti musí byť uvedené v 100 % bielej farbe a tučným písmom Calibri, 33 pt. Šípka triedy energetickej účinnosti a zodpovedajúca šípka stupnice od A po G musia byť umiestnené tak, aby ich konce boli zarovnané. Písmeno uvedené na šípke triedy energetickej účinnosti musí byť umiestnené v strede obdĺžnikovej časti šípky, ktorá musí byť uvedená v 100 % čiernej farbe;
            
            
               hodnota spotreby energie programu eco na 100 cyklov musí byť uvedená tučným písmom Verdana, 28 pt; údaj „kWh“ musí byť uvedený obyčajným písmom Verdana, 18 pt; údaj „100“ na symbole znázorňujúcom 100 cyklov musí byť uvedený obyčajným písmom Verdana, 14 pt. Hodnota a jednotka musia byť zarovnané na stred a uvedené v 100 % čiernej farbe;
            
            
               symboly musia byť zobrazené tak, ako vo vzoroch štítku:
            
            
               –čiary symbolov musia byť 1,2 pt hrubé a spolu s textom (čísla a jednotky) musia byť uvedené v 100 % čiernej farbe;
            
            
               –texty pod symbolmi musia byť uvedené tučným písmom Verdana, 16 pt s jednotkou uvedenou obyčajným písmom Verdana, 12 pt a musia byť zarovnané na stred pod symbolmi;
            
            
               –symbol úrovne vydávaného hluku prenášaného vzduchom: počet decibelov v reproduktore musí byť uvedený tučným písmom Verdana, 12 pt s jednotkou „dB“ obyčajným písmom Verdana, 9 pt; rozsah tried hluku (A až D) musí byť zarovnaný na stred pod symbolom s písmom platnej triedy hluku uvedenej tučným písmom Verdana, 16 pt a ostatnými písmenami tried hluku obyčajným písmom Verdana, 10 pt;
            
            
               číslo nariadenia musí byť uvedené v 100 % čiernej farbe obyčajným písmom Verdana, 6 pt.
            
            
               PRÍLOHA IV
               Metódy merania a výpočty
            
            
               Na účely zhody a overovania zhody s požiadavkami tohto nariadenia sa merania a výpočty vykonávajú s použitím harmonizovaných noriem, ktorých referenčné čísla boli na tento účel uverejnené v Úradnom vestníku Európskej únie, alebo iných spoľahlivých, presných a reprodukovateľných postupov, ktoré zohľadňujú všeobecne uznávané najmodernejšie poznatky, ako aj v súlade s nasledujúcimi ustanoveniami.
            
            
               Na meranie a výpočet spotreby energie, EEI, spotreby vody, trvania programu, účinnosti umývania a sušenia, ako aj úrovne vydávaného hluku prenášaného vzduchom umývačky riadu pre domácnosť sa použije program eco umývačky riadu pre domácnosť pri menovitej kapacite. Spotreba energie, spotreba vody, trvanie programu, účinnosť umývania a sušenia sa merajú súbežne.
            
            
               Hodnota EPWC je vyjadrená v litroch na cyklus a zaokrúhlená na jedno desatinné miesto.
            
         
         
            
               Trvanie programu eco (Tt) je vyjadrené v hodinách a minútach a zaokrúhlené na najbližšiu minútu.
            
            
               Úroveň vydávaného hluku prenášaného vzduchom sa meria v dB (A) vzhľadom na 1 pW a je zaokrúhlená na najbližšie celé číslo.
            
            
               1.KOEFICIENT ENERGETICKEJ ÚČINNOSTI
            
            
               Pri výpočte EEI modelu umývačky riadu pre domácnosť sa porovnáva EPEC umývačky riadu pre domácnosť s jej SPEC.
            
            
               a)EEI sa vypočíta nasledovne a zaokrúhli na jedno desatinné miesto:
            
            
               EEI = (EPEC / SPEC) × 100
            
            
               kde:
            
            
               EPEC je spotreba energie programu eco umývačky riadu pre domácnosť meraná v kWh/cyklus a zaokrúhlená na tri desatinné miesta;
            
            
               SPEC je štandardná spotreba energie programu umývačky riadu pre domácnosť.
            
            
               b)SPEC sa vypočíta v kWh/cyklus a zaokrúhli na tri desatinné miesta takto:
            
            
               1.pre umývačky riadu pre domácnosť s menovitou kapacitou sp ≥ 10 a šírkou > 50 cm:
            
            
               SPEC = 0,025 × sp + 1,350
            
            
               2.pre umývačky riadu pre domácnosť s menovitou kapacitou sp ≤ 9 alebo šírkou ≤ 50 cm:
            
            
               SPEC = 0,090 × sp + 0,450
            
            
               kde sp je počet súprav prestierania.
            
            
               2.KOEFICIENT ÚČINNOSTI UMÝVANIA
            
            
               Na výpočet koeficientu účinnosti umývania (IC) modelu umývačky riadu pre domácnosť sa účinnosť umývania programu eco porovnáva s účinnosťou umývania referenčnej umývačky riadu. 
            
            
               IC sa vypočíta a zaokrúhli na dve desatinné miesta podľa tohto vzorca: 
            
            
               IC = exp (ln IC)
            
            
               a
            
         
         
            
               ln IC = (1/n) × Σni=1 ln (CT,i/CR,i)
            
            
               kde:
            
            
               CT,i je účinnosť umývania programu eco skúšanej umývačky riadu pre domácnosť pri jednej skúške (i) zaokrúhlená na dve desatinné miesta;
            
            
               CR,i je účinnosť umývania referenčnej umývačky riadu pri jednej skúške (i) zaokrúhlená na dve desatinné miesta;
            
            
               n je počet skúšok.
            
            
               3.KOEFICIENT ÚČINNOSTI SUŠENIA
            
            
               Na výpočet koeficientu účinnosti sušenia (ID) modelu umývačky riadu pre domácnosť sa účinnosť sušenia programu eco porovnáva s účinnosťou sušenia referenčnej umývačky riadu.
            
            
               ID sa vypočíta a zaokrúhli na dve desatinné miesta podľa tohto vzorca:
            
            
               ID = exp (ln ID)
                  a
            
            
               ln ID = (1/n) × Σni=1 ln(ID,i)
            
            
               kde:
            
            
               ID,i je koeficient účinnosti sušenia programu eco skúšanej umývačky riadu pre domácnosť pri jednej skúške (i); 
            
            
               n je počet kombinovaných skúšok umývania a sušenia.
            
            
               ID sa vypočíta a zaokrúhli na dve desatinné miesta podľa tohto vzorca:
            
            
               ln ID,i = ln (DT,i / DR,t)
            
            
               kde:
            
            
               DT,i je priemerná hodnota účinnosti sušenia programu eco skúšanej umývačky riadu pre domácnosť pri jednej skúške (i) zaokrúhlená na dve desatinné miesta;
            
            
               DR,t je cieľová hodnota účinnosti sušenia referenčnej umývačky riadu zaokrúhlená na dve desatinné miesta.
            
            
               4.NÍZKOENERGETICKÉ REŽIMY
            
            
               Meria sa spotreba elektriny v režime vypnutia (Po), režime pohotovosti (Psm) a prípadne pri odloženom štarte (Pds). Namerané hodnoty sú vyjadrené vo wattoch (W) a zaokrúhlené na dve desatinné miesta.
            
         
         
            
               Pri meraní spotreby elektriny v nízkoenergetických režimoch sa skontroluje a zaznamená:
            
            
               –
                     či sa zobrazujú alebo nezobrazujú informácie;
            
            
               –
                     či je alebo nie je aktivované sieťové pripojenie.
            
            
               PRÍLOHA V
               Informačný list výrobku
            
            
               Informácie uvedené v informačnom liste výrobku umývačiek riadu pre domácnosť podľa článku 3 ods. 1 písm. b) zadáva dodávateľ do databázy výrobkov podľa tabuľky 3. 
            
            
               V používateľskej príručke alebo v iných dokumentoch pripojených k výrobku musí byť jasne uvedený odkaz na model v databáze výrobkov vo forme adresy URL (Uniform Resource Locator) čitateľnej ľudským okom alebo QR kódu, alebo registračné číslo výrobku.
            
            
               Tabuľka 3
                  Obsah, usporiadanie a formát informačného listu výrobku
            
            
                     
                        Názov dodávateľa alebo jeho ochranná známka: 
                     
                  
               
                     
                        Adresa dodávateľab:
                     
                  
               
                     
                        Identifikačný kód modelu: 
                     
                  
               
                     
                        Všeobecné parametre výrobku:
                     
                  
               
                     
                        Parameter
                     
                  
                  
                     
                        Hodnota
                     
                  
                  
                     
                        Parameter
                     
                  
                  
                     
                        Hodnota
                     
                  
               
                     
                        Menovitá kapacitaa (sp)
                     
                  
                  
                     
                        x
                     
                  
                  
                     
                        Rozmery v cm
                     
                  
                  
                     
                        Výška
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Šírka
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Hĺbka
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Trieda energetickej účinnostia
                     
                  
                  
                     
                        [A/B/C/D/E/F/G]c
                     
                  
               
                     
                        Koeficient účinnosti umývaniaa
                     
                  
                  
                     
                        x,xx
                     
                  
                  
                     
                        Koeficient účinnosti sušeniaa
                     
                  
                  
                     
                        x,xx
                     
                  
               
                     
                        Spotreba energie v kWh [na cyklus], na základe programu eco s prívodom studenej vody. Skutočná spotreba energie závisí od toho, ako sa spotrebič používa.
                     
                  
                  
                     
                        x,xxx
                     
                  
                  
                     
                        Spotreba vody v litroch [na cyklus], na základe programu eco. Skutočná spotreba vody závisí od toho, ako sa spotrebič používa, a od tvrdosti vody.
                     
                  
                  
                     
                        x,x
                     
                  
               
                     
                        Trvanie programua (h:min)
                     
                  
                  
                     
                        x:xx
                     
                  
                  
                     
                        Typ
                     
                  
                  
                     
                        [vstavaná/voľne stojaca]
                     
                  
               
                     
                        Úroveň vydávaného hluku prenášaného vzduchoma [dB(A) re 1 pW]
                     
                  
                  
                     
                        x
                     
                  
                  
                     
                        Trieda úrovne vydávaného hluku prenášaného vzduchoma 
                     
                  
                  
                     
                        [A/B/C/D]c
                     
                  
               
                     
                        Režim vypnutia (W)
                     
                  
                  
                     
                        x,xx
                     
                  
                  
                     
                        Režim pohotovosti (W)
                     
                  
                  
                     
                        x,xx
                     
                  
               
                     
                        Odložený štart (W) (ak je k dispozícii)
                     
                  
                  
                     
                        x,xx
                     
                  
                  
                     
                        Režim pohotovosti pri zapojení v sieti (W) (ak je k dispozícii)
                     
                  
                  
                     
                        x,xx
                     
                  
               
                     
                        Minimálne trvanie záruky, ktorú ponúka dodávateľb:
                     
                  
               
                     
                        Doplňujúce informácie:
                     
                  
               
                     
                        Odkaz na webovú stránku dodávateľa, kde možno nájsť údaje podľa bodu 6 prílohy II k nariadeniu Komisie (EÚ) 2019/XXX
                           2
                         [Úrad pre publikácie – vložiť číslo nariadenia C(2019) 2123]b: 
                     
                  
               
                     
                        a pre program eco.
                     
                     
                        b zmeny uvedených položiek sa nepovažujú za relevantné na účely článku 4 ods. 4 nariadenia (EÚ) 2017/1369.
                     
                     
                        c ak databáza výrobkov automaticky vygeneruje konečný obsah tejto bunky, dodávateľ nesmie zadávať tieto údaje.
                     
                  
               
               PRÍLOHA VI
               Technická dokumentácia
            
            
               1.Technická dokumentácia uvedená v článku 3 ods. 1 písm. d) musí obsahovať:
            
            
               a)informácie uvedené v prílohe V;
            
            
               b)informácie uvedené v tabuľke 4. tieto hodnoty sa na účely postupu overovania podľa prílohy IX považujú za deklarované hodnoty.
            
            
                     
                        Tabuľka 4
                           Informácie na uvedenie v technickej dokumentácii
                     
                  
               
                     
                  
               
                     
                        PARAMETER
                     
                  
                  
                     
                        JEDNOTKA
                     
                  
                  
                     
                        HODNOTA
                     
                  
               
                     
                        Spotreba energie programu eco (EPEC) zaokrúhlená na tri desatinné miesta
                     
                  
                  
                     
                        kWh/cyklus
                     
                  
                  
                     
                        X,XXX
                     
                  
               
                     
                        Štandardná spotreba energie programu (SPEC) zaokrúhlená na tri desatinné miesta
                     
                  
                  
                     
                        kWh/cyklus
                     
                  
                  
                     
                        X,XXX
                     
                  
               
                     
                        Koeficient energetickej účinnosti (EEI)
                     
                  
                  
                     
                        –
                     
                  
                  
                     
                        X,X
                     
                  
               
                     
                        Spotreba vody programu eco (EPWC) zaokrúhlená na jedno desatinné miesto
                     
                  
                  
                     
                        l/cyklus
                     
                  
                  
                     
                        X,X
                     
                  
               
                     
                        Koeficient účinnosti umývania (IC)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Koeficient účinnosti sušenia (ID)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Trvanie programu eco (Tt) zaokrúhlené na najbližšiu minútu
                     
                  
                  
                     
                        h:min
                     
                  
                  
                     
                        X:XX
                     
                  
               
                     
                        Spotreba elektriny v režime vypnutia (Po) zaokrúhlená na dve desatinné miesta
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Spotreba elektriny v režime pohotovosti (Psm) zaokrúhlená na dve desatinné miesta
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Zobrazujú sa v režime pohotovosti informácie?
                     
                  
                  
                     
                        –
                     
                  
                  
                     
                        áno/nie
                     
                  
               
                     
                        Spotreba elektriny v režime pohotovosti (Psm) pri zapojení v sieti (ak je k dispozícii) zaokrúhlená na dve desatinné miesta
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Spotreba elektriny pri odloženom štarte (Pds) (ak je k dispozícii) zaokrúhlená na dve desatinné miesta 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Úroveň vydávaného hluku prenášaného vzduchom 
                     
                  
                  
                     
                        dB (A) re 1 pW
                     
                  
                  
                     
                        X
                     
                  
               
               c)podľa potreby odkazy na uplatnené harmonizované normy;
            
            
               d)podľa potreby ďalšie použité technické normy a špecifikácie;
            
            
               e)podrobnosti a výsledky výpočtov uskutočnených v súlade s prílohou IV;
            
            
               f)zoznam všetkých ekvivalentných modelov vrátane ich identifikačných kódov.
            
            
               2.Ak boli informácie zahrnuté v technickej dokumentácii určitého modelu umývačky riadu pre domácnosť získané ktoroukoľvek (prípadne oboma) z týchto metód:
            
            
               ·z modelu s rovnakými technickými charakteristikami relevantnými z hľadiska technických informácií, ktoré sa majú poskytnúť, ale od iného dodávateľa,
            
         
         
            
               ·výpočtom na základe konštrukčného riešenia alebo extrapoláciou z iného modelu od toho istého alebo iného dodávateľa, 
            
            
               technická dokumentácia musí zahŕňať podrobnosti o tomto výpočte, posúdenie, ktoré dodávateľ vykonal na overenie presnosti daného výpočtu, a podľa potreby vyhlásenie o totožnosti modelov odlišných dodávateľov. 
            
            
               PRÍLOHA VII
               Informácie, ktoré sa majú poskytovať vo vizuálnych reklamách, technických propagačných materiáloch, pri predaji na diaľku a telemarketingu okrem predaja na diaľku cez internet
            
            
               1.Vo vizuálnych reklamách sa na účely zabezpečenia súladu s požiadavkami stanovenými v článku 3 ods. 1 písm. e) a článku 4 písm. c) trieda energetickej účinnosti a rozsah tried energetickej účinnosti, ktoré sú dostupné na štítku, zobrazia tak, ako sa stanovuje v bode 4 tejto prílohy.
            
            
               2.V technickom propagačnom materiáli sa na účely zabezpečenia súladu s požiadavkami stanovenými v článku 3 ods. 1 písm. f) a článku 4 písm. d) trieda energetickej účinnosti a rozsah tried energetickej účinnosti, ktoré sú dostupné na štítku, zobrazia tak, ako sa stanovuje v bode 4 tejto prílohy.
            
            
               3.Pri akomkoľvek predaji na diaľku na základe papierových materiálov sa trieda energetickej účinnosti a rozsah tried energetickej účinnosti, ktoré sú k dispozícii na štítku, musia zobraziť tak, ako sa stanovuje v bode 4 tejto prílohy.
            
            
               4.V súlade s obrázkom 1 sa trieda energetickej účinnosti a rozsah tried energetickej účinnosti zobrazia takto: 
            
            
               a)so šípkou obsahujúcou písmeno triedy energetickej účinnosti v 100 % bielej farbe tučným písmom Calibri a aspoň v rovnakej veľkosti písma, ako je veľkosť písma, ktorou je prípadne uvedená cena, 
            
            
               b)s farbou šípky, ktorá zodpovedá farbe triedy energetickej účinnosti
            
            
               c)s rozsahom dostupných tried energetickej účinnosti v 100 % čiernej farbe a
            
            
               d)šípka musí byť taká veľká, aby bola zreteľne viditeľná a čitateľná. Písmeno uvedené na šípke triedy energetickej účinnosti musí byť umiestnené v strede obdĺžnikovej časti a ohraničenie s hrúbkou 0,5 pt v 100 % čiernej farbe musí byť umiestnené okolo šípky a písmena triedy energetickej účinnosti.
            
            
               Odchylne od uvedeného, ak sú vizuálne reklamy, technické propagačné materiály či papierové materiály pre predaj na diaľku vytlačené monochromaticky, farba šípky v uvedených vizuálnych reklamách, technických propagačných materiáloch alebo papierových materiáloch pre predaj na diaľku môže byť monochromatická.
            
            
               
                  
            
            
               Obrázok 1: Ľavá/pravá farebná/monochromatická šípka s uvedeným rozsahom tried energetickej účinnosti
            
            
               5.Pri predaji na diaľku prostredníctvom telemarketingu musí byť zákazník konkrétne informovaný o triede energetickej účinnosti výrobku a rozsahu tried energetickej účinnosti, ktoré sú dostupné na štítku, a o tom, že má prístup k štítku a k informačnému listu výrobku cez webovú databázu výrobkov alebo na požiadanie k tlačenej kópii.
            
            
               6.Vo všetkých prípadoch uvedených v bodoch 1 až 3 a 5 musí mať zákazník možnosť na požiadanie získať tlačenú kópiu štítku a informačného listu výrobku. 
            
            
               PRÍLOHA VIII
               Informácie poskytované v prípade predaja na diaľku cez internet
            
            
               1.Elektronický štítok, ktorý dodávatelia sprístupňujú v súlade s článkom 3 ods. 1 písm. g), sa zobrazuje na mechanizme zobrazovania v blízkosti ceny výrobku. Štítok musí byť taký veľký, aby bol jasne viditeľný a čitateľný, pričom jeho veľkosť musí byť primeraná veľkosti stanovenej v bode 2 prílohy III. Štítok môže byť zobrazený použitím vnoreného zobrazenia a v takom prípade musí obrázok použitý na prístup k štítku spĺňať špecifikácie stanovené v bode 2 tejto prílohy. Ak sa použije vnorené zobrazenie, štítok sa musí zobraziť po prvom kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke.
            
            
               2.Obrázok použitý na prístup k štítku v prípade vnoreného zobrazenia (ako je znázornené na obrázku 2) musí:
            
            
               a)byť šípka vo farbe zodpovedajúcej triede energetickej účinnosti výrobku na štítku;
            
         
         
            
               b)označovať na šípke triedu energetickej účinnosti výrobku 100 % bielou farbou tučným písmom Calibri, a to v rovnakej veľkosti písma, ako je veľkosť písma, ktorou je uvedená cena 
            
            
               c)s rozsahom dostupných tried energetickej účinnosti v 100 % čiernej farbe a
            
            
               d)mať jeden z týchto dvoch formátov a musí byť taký veľký, aby bola šípka jasne viditeľná a čitateľná. Písmeno uvedené na šípke triedy energetickej účinnosti musí byť umiestnené v strede obdĺžnikovej časti a viditeľné ohraničenie v 100 % čiernej farbe musí byť umiestnené okolo šípky a písmena triedy energetickej účinnosti.
            
            
               
                  
            
            
               Obrázok 2: Ľavá/pravá farebná šípka s uvedeným rozsahom tried energetickej účinnosti
            
            
               3.V prípade vnoreného zobrazenia je postupnosť zobrazenia štítka takáto:
            
            
               a)obrázok uvedený v bode 2 tejto prílohy sa musí zobraziť na mechanizme zobrazovania v blízkosti ceny výrobku;
            
            
               b)obrázok musí mať formu prepojenia na štítok, ako sa stanovuje v prílohe III;
            
            
               c)štítok sa musí zobraziť po kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke;
            
            
               d)štítok sa musí zobraziť ako kontextové okno, nová karta, nová stránka alebo vložená obrazovka; 
            
            
               e)na zväčšenie štítka na dotykovej obrazovke platia pravidlá daného zariadenia pre zväčšovanie na dotykovej obrazovke;
            
            
               f)štítok sa prestane zobrazovať prostredníctvom možnosti „zatvoriť“ alebo iného štandardného mechanizmu zatvorenia; 
            
            
               g)alternatívny text pre obrázok, ktorý sa zobrazí pri neúspešnom zobrazení štítka, musí obsahovať triedu energetickej účinnosti výrobku v rovnakej veľkosti písma, ako je veľkosť písma, ktorou je uvedená cena.
            
            
               4.Elektronický informačný list výrobku, ktorý dodávatelia sprístupňujú v súlade s článkom 3 ods. 1 písm. h), sa zobrazuje na mechanizme zobrazovania v blízkosti ceny výrobku. Informačný list výrobku musí byť taký veľký, aby bol zreteľne viditeľný a čitateľný. Informačný list výrobku možno zobraziť s použitím vnoreného zobrazenia alebo odkazom na databázu výrobkov a v takom prípade musí byť na odkaze používanom na prístup k informačnému listu výrobku zreteľne a čitateľne uvedené „Informačný list výrobku“. Ak sa použije vnorené zobrazenie, informačný list výrobku sa musí zobraziť po prvom kliknutí myšou, ukázaní kurzorom myši alebo roztvorení odkazu ťuknutím na dotykovej obrazovke.
            
            
               PRÍLOHA IX
               Postup overovania na účely dohľadu nad trhom
            
            
               Tolerancie overovania stanovené v tejto prílohe sa vzťahujú iba na overovanie nameraných parametrov orgánmi členských štátov a dodávateľ ich nesmie použiť ako povolené tolerancie pri určovaní hodnôt v technickej dokumentácii. Hodnoty a triedy uvedené na štítku alebo v informačnom liste výrobku nesmú byť pre dodávateľa priaznivejšie než hodnoty uvedené v technickej dokumentácii. 
            
            
               Ak bol model navrhnutý tak, aby rozpoznal podrobenie skúšaniu (napr. rozpoznaním skúšobných podmienok alebo skúšobného cyklu) a aby konkrétne reagoval automatickou zmenou výkonu počas skúšky s cieľom dosiahnuť priaznivejšiu hodnotu ktoréhokoľvek parametra stanoveného v tomto nariadení alebo zahrnutého v technickej dokumentácii či akejkoľvek poskytnutej dokumentácii, daný model a všetky ekvivalentné modely sa považujú za nevyhovujúce požiadavkám.
            
            
               Pri overovaní súladu modelu výrobku s požiadavkami stanovenými v tomto nariadení orgány členských štátov uplatňujú tento postup: 
            
            
               1.Orgány členských štátov overujú iba jednu jednotku modelu. 
            
            
               2.Model sa považuje za vyhovujúci príslušným požiadavkám, ak: 
            
         
         
            
               a)hodnoty uvedené v technickej dokumentácii podľa článku 3 ods. 3 nariadenia (EÚ) 2017/1369 (deklarované hodnoty) a prípadne hodnoty používané na výpočet týchto hodnôt nie sú pre dodávateľa priaznivejšie než zodpovedajúce hodnoty uvedené v skúšobných protokoloch a 
            
            
               b)hodnoty uvedené na štítku a v informačnom liste výrobku nie sú pre dodávateľa priaznivejšie než deklarované hodnoty a uvedená trieda energetickej účinnosti a trieda úrovne vydávaného hluku prenášaného vzduchom nie sú pre dodávateľa priaznivejšie než trieda určená na základe deklarovaných hodnôt a 
            
            
               c)ak orgány členských štátov skúšajú jednotku daného modelu, určené hodnoty (hodnoty relevantných parametrov namerané pri skúšaní a hodnoty vypočítané na základe týchto meraní) sú v súlade s príslušnými toleranciami overovania uvedenými v tabuľke 5. 
            
            
               3.Ak sa výsledky uvedené v bode 2 písm. a) alebo b) nedosiahnu, tento model a všetky ekvivalentné modely sa považujú za nevyhovujúce tomuto nariadeniu. 
            
            
               4.Ak sa nedosiahne výsledok uvedený v bode 2 písm. c), orgány členských štátov vyberú na preskúšanie ďalšie tri jednotky rovnakého modelu. Alternatívne možno vybrať tri ďalšie jednotky jedného alebo viacerých ekvivalentných modelov. 
            
            
               5.Model je v súlade s platnými požiadavkami, ak je pri týchto troch jednotkách aritmetický priemer určených hodnôt v súlade s príslušnými toleranciami uvedenými v tabuľke 5. 
            
            
               6.Ak sa výsledok uvedený v bode 5 nedosiahne, daný model a všetky ekvivalentné modely sa považujú za nevyhovujúce požiadavkám tohto nariadenia. 
            
            
               7.Orgány členských štátov poskytnú všetky relevantné informácie orgánom ostatných členských štátov a Komisii bezodkladne po prijatí rozhodnutia o nesúlade modelu podľa bodov 3 a 6.
            
            
               Orgány členských štátov použijú metódy merania a výpočtu stanovené v prílohe IV. 
            
            
               Orgány členských štátov použijú na účely požiadaviek tejto prílohy iba tolerancie overovania uvedené v tabuľke 5 a použijú iba postup opísaný v bodoch 1 až 7. Pri parametroch v tabuľke 5 sa nepoužijú žiadne iné tolerancie, napríklad tolerancie stanovené v harmonizovaných normách alebo v ktorejkoľvek inej metóde merania.
            
            
               Tabuľka 5 – Tolerancie overovania
            
            
                     
                        Parameter
                     
                  
                  
                     
                        Tolerancie overovania
                     
                  
               
                     
                        Spotreba energie programu eco (EPEC)
                     
                  
                  
                     
                        Určená hodnota nesmie prekročiť deklarovanú hodnotu EPEC o viac ako 5 %. 
                     
                  
               
                     
                        Spotreba vody programu eco (EPWC)
                     
                  
                  
                     
                        Určená hodnota nesmie prekročiť deklarovanú hodnotu EPWC o viac ako 5 %. 
                     
                  
               
                     
                        Koeficient účinnosti umývania (IC)
                     
                  
                  
                     
                        Určená hodnota* nesmie byť nižšia ako deklarovaná hodnota IC o viac ako 14 %.
                     
                  
               
                     
                        Koeficient účinnosti sušenia (ID)
                     
                  
                  
                     
                        Určená hodnota* nesmie byť nižšia ako deklarovaná hodnota ID o viac ako 12 %.
                     
                  
               
                     
                        Trvanie programu (Tt)
                     
                  
                  
                     
                        Určená hodnota* nesmie prekročiť deklarované hodnoty Tt o viac ako 5 % alebo 10 minút, podľa toho, ktorá hodnota je väčšia.
                     
                  
               
                     
                        Spotreba elektriny v režime vypnutia (Po)
                     
                  
                  
                     
                        Určená hodnota* spotreby elektriny Po nesmie presiahnuť deklarovanú hodnotu o viac ako 0,10 W.
                     
                  
               
                     
                        Spotreba elektriny v režime pohotovosti (Psm)
                     
                  
                  
                     
                        Určená hodnota* spotreby elektriny Psm nesmie presiahnuť deklarovanú hodnotu o viac než 10 %, ak je deklarovaná hodnota vyššia ako 1,00 W, alebo o viac než 0,10 W, ak je deklarovaná hodnota nižšia alebo rovná 1,00 W.
                     
                  
               
                     
                        Spotreba elektriny pri odloženom štarte (Pds)
                     
                  
                  
                     
                        Určená hodnota* spotreby elektriny Pds nesmie presiahnuť deklarovanú hodnotu o viac než 10 %, ak je deklarovaná hodnota vyššia ako 1,00 W, alebo o viac než 0,10 W, ak je deklarovaná hodnota nižšia alebo rovná 1,00 W.
                     
                  
               
                     
                        Úroveň vydávaného hluku prenášaného vzduchom
                     
                  
                  
                     
                        Určená hodnota* nesmie presiahnuť deklarovanú hodnotu o viac ako 2 dB(A) re 1pW.
                     
                  
               
               * Pri ďalších troch jednotkách skúšaných podľa bodu 4 je určená hodnota aritmetickým priemerom hodnôt zistených pre tieto tri ďalšie jednotky.
            
         
         
            
                  
                     (1)
                  
                        Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (Ú. v. EÚ L 96, 29.3.2014, s. 79).
               
               
                  
                     (2)
                  
                        Nariadenie Komisie (EÚ) 2019/XXX [Úrad pre publikácie – vložiť celý odkaz na nariadenie C(2019) 2123 v Ú. v. L].